- Hindi News
- National
- 118 स्ट्रीट वेंडर्स की हुई पहचान, पांच जगह वेंडिंग जोन बनाने का प्लान पास
118 स्ट्रीट वेंडर्स की हुई पहचान, पांच जगह वेंडिंग जोन बनाने का प्लान पास
शहरके अलग-अलग एरिया में लगने वाली अवैध रेहड़ी-फड़ियों से निजात पाने के लिए डिप्टी डायरेक्टर (शहरी) पटियाला की हिदायतों के अनुसार काउंसिल द्वारा शहर में जीआईएस मैथड के तहत स्ट्रीट वेंडर्स का सर्वे पूरा कर लिया गया है। सर्वे में शहर में रेहड़ी-फडियां लगाने वाले 118 स्ट्रीट वेंडर्स की शिनाख्त की गई है। इसके बाद 12 सदस्यीय टाउन वेंडिंग कमेटी से विचार-विमर्श कर शहर में पांच विभिन्न स्थानों को वेंडिंग जोन बनाने का प्लान तैयार कर अप्रूवल के लिए डायरेक्टर टाउन प्लानिंग को भेज दिया गया है।
काउंसिल के कार्यकारी अधिकारी जगजीत सिंह शाही ने बताया कि डिप्टी डायरेक्टर (शहरी) पटियाला ने जीआईएस मैथड तथा बायोमीट्रिक प्रणाली से शहर में स्ट्रीट वेंडिंग सर्वे के लिए जारी की गई हिदायतों के अनुसार काउंसिल ने सर्वे पूरा कर 118 स्ट्रीट वेंडर्स को आइडेंटिटी कार्ड प्रदान करने का काम शुरू कर दिया है।
येप्लान किया तैयार: गठितकी गई 12 सदस्यीय कमेटी टाउन वेंडिंग कमेटी के साथ सोमवार को काउंसिल के कार्यकारी अधिकारी जगजीत सिंह शाही ने मीटिंग कर वेंडिंग जोन बनाने तथा सारे प्रोसेस का प्लान तैयार कर इस संबंधी विचार करने के साथ सुझाव भी लिए थे। तैयार किए गए प्लान के अनुसार पांच जगहों का चयन वेंडिंग जोन बनाने के लिए किया गया। इसे काउंसिल की मंथली मीटिंग के दौरान हाउस में रखा गया था जिसे सभी पार्षदों की ओर से सर्वसम्मति से पारित कर दिया गया था।
प्लान तैयार कर डायरेक्टर टाउन प्लानिंग को भेजा अप्रूवल के लिए
काउंसिलके कार्यकारी अधिकारी जगजीत सिंह शाही का कहना था कि सभी कार्यों को स्टैप-बाय-स्टैप अमल में लाया जा रहा है। टाउन प्लानिंग कमेटी का गठन कर पहले चरण में जीआईएस बेस्ड तथा बायोमीट्रिक प्रणाली के तहत वेंडर्स का सर्वे करवाने का प्रोसेस पूर्ण करने के साथ-साथ 118 स्ट्रीट वेंडर्स की शिनाख्त भी कर ली गई है। शहर में पांच स्थानों को स्ट्रीट वेंडिंग ज़ोन बनाने के लिए सिलेक्ट कर सारे प्लान को तैयार कर उसे डायरेक्टर टाउन प्लानिंग को भेज दिया गया है। अप्रूवल के बाद प्रोजेक्ट फाइनल किया जाएगा।
इन स्थानों को किया गया वेंडिंग जोन सिलेक्ट
1.सब्ज़ी मंडी
2. गोहर रोड
3. सिसवां रोड
4. मोरिंडा रोड
5. रेलवे रोड
वेंडर्स को अदा करनी होगी 500 रुपए मासिक फीस
इससंबंधी गठित की गई टाउन वेंडिंग कमेटी की मीटिंग के दौरान विचार-विमर्श के पश्चात यह निर्णय लिया गया कि प्रत्येक वेंडर को आइडेंटिटी कार्ड इश्यू किया जाएगा जिसके लिए वेंडर को 200 रुपए का शुल्क अदा करने के साथ-साथ वेंडिंग जोन में रेहड़ी-फड़ी लगाने के एवज् में शुल्क के तौर पर काउंसिल को 500 रुपए मासिक अदा करना होगा।
कार्यकारी अधिकारी जगजीत सिंह शाही के अनुसार अगले प्रोसेस के तहत स्ट्रीट वेंडिंग एक्ट 2014 के तहत डिप्टी डायरेक्टर पंजाब सरकार पटियाला की हिदायतों के अनुसार स्ट्रीट वेंडर्स को आइडेंटिटी कार्ड्स तथा सर्टिफिकेट ऑफ़ वेंडिंग जारी किए जाने हैं। इसके तहत रेहड़ी-फड़ी लगाने वालों ने काउंसिल में एप्लीकेशन जमा करवानी शुरू कर दी हैं। उन्होंने बताया कि सभी वेंडर्स को आइडेंटिफिकेशन कार्ड तथा सर्टिफिकेट्स ऑफ़ आइडेंटिफिकेशन जारी कर चयनित पांच स्थानों को वेंडिंग ज़ोन बना उन्हें वहां शिफ्ट कर शहर को अतिक्रमण मुक्त किया जाएगा।
पास किया गया प्लान अप्रूवल के लिए भेजा डायरेक्टर टाउन प्लानिंग के पास
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva kas_Deva kas_Deva bho_Deva hin_Deva hin_Deva hin_Deva hin_Deva